Document ID: /roh_data/filtered/fineweb-2-filterrobots_roh.jsonl.gz/50562

Cun quai saja la regenza suandada a la decisiun d’in derschader federal, ha communitgà il ministeri da l’exteriur american. Quest derschader aveva abolì il decret che scumonda als burgais da set pajais muslims d’entrar en ils Stadis Unids.
Avant aveva Trump anc titulà la decisiun dal derschader federal sco ridicula. Fitg bain pussaivel è che la regenza americana vegn anc a sa drizzar la sonda ad ina dretgira da recurs federala. La finamira fiss che quella aboliss la decisiun dal derschader federal.
RR novitads 18:00